# КамАЗ-мастер

КамАЗ-мастер — раллида катнашуда махсуслашкан автомобильдә узышучы команда. Яр Чаллыда урнашкан КамАЗ заводы белән бәйле. «КамАЗ-мастер» командасы «Ралли Дакар» (элекке «Ралли Париж - Дакар») ярышында 12 тапкыр җиңү яулады. Команданың базасы – КамАЗ фәнни-техник үзәге. Җитәкче — халыкара дәрәҗәдәге спорт остасы Семён Якубов. Адресы: 423808, Татарстан, Яр Чаллы, Автозавод проспекты, 2. Рәсми сайт: kamazmaster.ru

# КамАЗ-мастер
## Тарих

* 1988 елның 17 июле рәсми оешкан көне булып исәпләнә.
* Командада 5 дөнья кубогы иясе, 8 халыкара дәрәҗәдәге спорт остасы бар. Спорт авыр йөк машиналарында ярышучылар арасында дөньяда иң көчле команда дип исәпләнә.
* 1996-2011 елларда команданың йөртүчесе (пилоты) Владимир Чагин булды. 2011 елның февраленнән спорт карьерасын туктатуын белдерде.
* 2005 елдан команданың баш химаячесе — ВТБ банкы.
* 2007 елда ярышның V этабында команда юл һәлакәтенә очрап, ярыштан төшеп калды.
* 2012 елда Айрат Мәрдиев, Эдуард Николаев, Андрей Каргинов, Илгизәр Мәрдиев (җитәкче Владимир Чагин) катнашкан команда шулай ук уңышсызлыкка очрый. КамАЗларда узышучы Артур Ардавичус командасы (Казакъстан) III урынны ала.
* Команда катнашкан ярышлар: «Дакар», «Ефәк юлы», «Дезерт Челендж», «Хазар даласы-2010», «Калмыкия», «Россия кубогы», «Оптик 2000 Тунис», «Италиан Бажа», «Мастер-Ралли», «Пор Лас Пампас», «Трансориента»л, «Көнчыгыш раллие – Каппадокия» һ.б.
* 2013 елдан «Африка Рейс» ралли рейдында катнаша.
* 2022 елда чираттагы «Дакар» нәтиҗәләре буенча дүрт экипаж да йөк машиналары зачетында беренче дүрт урынны алды. Дмитрий Сотников җиңү яулады, икенче урынны Эдуард Николаев алды (икесе дә КАМАЗ-435091, K5 гаиләләрендә чыгыш ясады), өченче урынны Антон Шибалов алды, Андрей Каргинов (икесе дә — КамАЗ — 43509). Шул ук вакытта КамАЗ йөк машиналары шулай ук барлык 12 этапта һәм прологта җиңү яулады.

# КамАЗ-мастер
## Кызыклы фактлар

* КамАЗ фәнни-техник үзәгендә урнашкан.
* 2012 елның 17 июлендә команда тарихына багышланган «Тормыш Дакарларда үлчәнә» (рус. «Жизнь измеряется в Дакарах») китабы дөнья күрә.
* 2005 елдан «КАМАЗ-мастер» командасының генераль иганәчесе — ВТБ банкы(рус.)татар...

# КамАЗ-мастер
## Бүләкләре

* 1988 елда Польшада «Ельч» раллиенда куелган өч КамАЗ маркалы машинаның берсе көмеш медаль яулый.
* 1989 елда «Обьектив Сюд» халыкара ярышында көмеш һәм бронза медальләр яулана.
* 1990 елда «Фиргавеннәр раллие»нда IV урын яулый.
* 1991 елда «Париж-Дакар» раллиенда II, III урыннар.
* 1992 елда «Париж-Пекин» ярышында бронза медаль яулана.
* 1995 елда «Мастер-Ралли»да команда җиңүе яулана.
XXI гасырның башында команда 42 мәртәбә I урын, 12 мәртәбә II урын, 7 мәртәбә III урын яулый.
* «Ралли Дакар 2013» ярышында команда I, II, III урыннарны яулый.
* «Дакар-2017» ралли марафонында алган урыннар:
** I урын — пилот Э. Николаев, штурман Е. Яковлев, механик В. Рыбаков (№ 505)
** II урын — пилот Д. Сотников, штурман Р. Әхмәдиев, механик И. Леонов (№ 513)
** V урын — пилот А. Мәрдиев, штурман А. Беляев, механик Д. Свистунов (№ 501)
** XIX урын — пилот А. Шибалов, штурман Р. Аматыч, механик И. Романов (№ 515).
* «Дакар-2019» ралли марафонында (Перу, 6-17 гыйнвар):
** I урын — пилот Эдуард Николаев, штурман Евгений Яковлев, механик Владимир Рыбаков.

# КамАЗ-мастер
## Химаячеләр

| ВТБ-банк Red Bull «Транснефть» Вюрт-Русь Партнёрлары КамАЗ | CASTROL Авторевю ZF Webasto DuPont Michelin | MANN-FILTER РИА Новости Интерфакс Авторадио Авто Плюс Маяк | Русское радио АСКОН STAHLWILLE OMNICOMM |